हर साल की तरह सर्दियों के मौसम में कोहरे का प्रकोप आमजन के लिए मुसीबतें लेकर आता है. कोहरा, इस मौसम की सबसे कष्टप्रद स्थिति होती है जिसका परिवहन प्रणाली पर भी व्यापक असर पड़ता है. घने कोहरे के दौरान विजिबिलिटी कम हो जाने के कारण दुर्घटनाएं हो जाने की सम्भावना भी बढ़ जाती है. घने कोहरे की मार से ट्रेनों का सफ़र भी प्रभावित हुए बिना नहीं रह सकता. कोहरे की वजह से दृश्यता कम होने के कारण ड्राइवरों द्वारा सावधानीपूर्वक ट्रेन चलाने के लिए सभी ट्रेनों की गतिशीलता एवं समय में व्यापक बदलाव हो जाता है जिसका खामियाजा आम यात्री को देरी ओर बहुत देरी के रूप में भुगतना पड़ता है